Author: Erik Wikkelsø

Oversættelse (ca. 150 ord)

EICHINGER BLEV BARE 61 ÅR

Bernd Eichinger, Tysklands store filminstruktør, døde mandag aften af et hjerteslag på en restaurant i Los Angeles. Han havde sagt farvel til den tyske vinter for at skrive drejebogen til det, han så som sin næste store kassesucces, en filmatisering af Natascha Kampuschs velskrevne bog om sine 3.096 dage i fangenskab under en garage i Wien.
Eichinger gjorde tysk film verdenskendt, da han i 1974 grundlagde sit eget produktionsselskab og ti år senere producerede en række kvalitetsfilm, hvor instruktøren og ikke bankrådgiveren stod i centrum for projektet.
Fremragende tyske filminstruktører som fx Wim Wenders fik chancen for at markere sig med projekter på Eichingers regning. Det gik. Og det viser, at det betaler sig at satse på kvalitet.
Det adskilte Eichinger fra hans kolleger i Hollywood, hvor underholdning og adspredelse går forud for seriøsitet. 
Hans filmproduktioner er alene i den tysksprogede del af Europa set af mere end 70 millioner mennesker.